C 217/4
BG
Официален вестник на Европейския съюз
1.6.2022 г.
(7)
С писма от 16 февруари 2022 г. и 7 март 2022 г.
Германия уведоми за промени в националната си таблица за разпределение.
Инсталации DE-485, DE-486, DE-202664, DE-202665 и DE-202667 се обединяват с инсталация DE-410.
Дейностите се обединяват в инсталация DE-410, а за инсталации DE-485, DE-486, DE-202664, DE-202665 и DE-202667 се докладва пълно прекратяване на дейностите.
Установени са и са коригирани грешки при изчисляването на историческото равнище на дейност на подинсталациите съответно на инсталация DE-460 и инсталация DE-461.
Инсталация DE-1726 е претърпяла промяна в периметъра на разрешителното си за емисии на парникови газове, което е довело до увеличаване на равнището на дейност на нейната подинсталация.
Състоянието на инсталация DE-1126 по отношение на генерирането на електроенергия е коригирано на „произвеждаща електроенергия“.
Коефициентът на обмен на електроенергия е коригиран за инсталация DE-3597.
(8)
С писмо от 22 февруари 2022 г. Гърция уведоми за промени в националната си таблица за разпределение.
За инсталация GR-205354 в първоначалната национална таблица за разпределение е бил докладван грешен идентификационен номер на партидата в регистъра.
Новият постоянен номер заменя идентификационния номер GR-64.
(9)
С писмо от 10 март 2022 г.
Франция уведоми за промени в националната си таблица за разпределение.
Инсталация FR-205923 се обединява с инсталация FR-206056.
Дейностите се обединяват в рамките на инсталация FR-206056, а за инсталация FR-205923 се докладва пълно прекратяване на дейността.
Инсталация FR-216100 е била включена в първоначалната национална таблица за разпределение със своя временен идентификационен номер на партидата в регистъра.
Франция съобщи новия постоянен номер.
Грешки, дължащи се на неправилни версии на данните за националните мерки за изпълнение, са коригирани за инсталации FR-475 и FR-67.
Разделянето на подинсталацията от инсталация FR-205864 е коригирано, като се намалява нивото на разпределение на инсталацията.
Количеството топлинна енергия, подавано от инсталация FR-111, е коригирано, вследствие на което тази инсталация вече не отговаря на условията за получаване на безплатни квоти.
(10)
С писмо от 4 февруари 2022 г. Нидерландия уведоми за промени в националната си таблица за разпределение.
Коригирани са грешки при изчисляването на историческото равнище на дейност на подинсталацията за хартия за гладки пластове на велпапе и хартия за навълняване, както и на подинсталацията за пулп от вторично използвана хартия, дължащи се на неправилно нормализиране на съдържанието на влага в инсталацията NL-83.
Коригирани са грешки при изчисляването на историческото равнище на дейност на подинсталацията за покрит картон, дължащи се на неправилно нормализиране на съдържанието на влага в инсталацията NL-86.
(11)
С писмо от 20 януари 2022 г.
Австрия уведоми за промени в националната си таблица за разпределение.
Състоянието на инсталация AT-60 по отношение на генерирането на електроенергия е коригирано на „непроизвеждаща електроенергия“.
(12)
С писмо от 11 март 2022 г.
Полша уведоми за корекция в националната си таблица за разпределение.
Коригирани са пропуски в топлинните потоци на инсталациите PL-31, PL-861 и PL-203089 и е добавена една първоначално липсваща подинсталация с горивен показател за PL-203089, както и липсваща подинсталация с топлинен показател за PL-31.
(13)
С писмо от 4 март 2022 г. Румъния уведоми за промени в националната си таблица за разпределение.
Разделянето на произведената топлинна енергия на подинсталации с риск от изместване на въглеродни емисии и на подинсталации с риск от изместване на невъглеродни емисии е коригирано за инсталация RO-9.
(14)
С писмо от 2 март 2022 г. Финландия уведоми за промени в националната си таблица за разпределение.
Установена е и е коригирана грешка при изчисляването на историческото равнище на дейност на подинсталацията на инсталация FI-496.
Коригирани са грешки, открити при разпределянето между топлинна енергия и гориво в инсталация FI-407.
(15)
С писмо от 22 ноември 2021 г. Швеция уведоми за корекции в националната си таблица за разпределение.
Корекциите във връзка с инсталация SE-350 се отнасят до докладваните стойности за потреблението на електроенергия, които се използват за изчисляване на коефициента за обмен на електроенергия.
Корекциите във връзка с инсталация SE-426 се отнасят до грешки при определянето стойностите CWT (Complexity-Weighted Tonne) за производството на пропилен.
Що се отнася до инсталация SE-428, операторът не е докладвал непокрития картон в единици въздушно сух тон (adt) (6 % водно съдържание), а вместо това е докладвал непокрития картон с влажност от 1,2 до 1,4 %.
Що се отнася до инсталация SE-812, състоянието във връзка с производството на електроенергия е било погрешно докладвано със стойност „Невярно“, а би следвало да е „Вярно“.
(16)
Съобщените национални таблици за разпределение са в съответствие с Директива 2003/87/ЕО, Делегиран регламент (ЕС) 2019/331 и Решение (ЕС) 2021/355,